ഗ്രഹാം കൗണ്ടി

അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തെക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു കൗണ്ടിയാണ് ഗ്രഹാം കൗണ്ടി. 2010 ലെ യു.എസ്. സെൻസസ് പ്രകാരമുള്ള ഇവിടുത്തെ ആകെ ജനസംഖ്യ 37,220 ആയിരുന്നു. ഇത് അരിസോണയിലെ മൂന്നാമത്തെ ഏറ്റവും കുറവു ജനസംഖ്യയുള്ള കൗണ്ടിയാണ്. കൗണ്ടി സീറ്റ് സാഫ്ഫോർഡ് നഗരത്തിലാണ്. ഗ്രഹാം കൗണ്ടി സാഫ്ഫോർഡ്, AZ മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുന്നു.

ഈസ്റ്റേൺ അരിസോണ കോളേജ്, ലോകത്തിലെ ഏറ്റവും വലുതും ശക്തവുമായ ദൂരദർശിനികളിൽ ഒന്നു സ്ഥാപിച്ചിരിക്കുന്ന  മൗണ്ട് ഗ്രഹാം ഇന്റർനാഷണൽ ഒബ്സർവേറ്ററി എന്നിവയുൾപ്പെടെ വിവിധ സ്ഥാപനങ്ങള്‌‍ ഈ കൌണ്ടിയിലാണ് സ്ഥിതിചെയ്യുന്നത്. അരിസോണ സാൽസ ട്രയൽ സ്ഥിതിചെയ്യുന്നതും വാർഷിക സാൽസ ഫെസ്റ്റ് നടക്കാറുള്ളതും ഈ കൗണ്ടിയിലാണ്. സാൻ കാർലോസ് അപ്പാച്ചെ ഇന്ത്യൻ റിസർവേഷന്റെ ഭാഗം ഗ്രാം കൗണ്ടിയിൽ ഉൾപ്പെടുന്നു.

 അവലംബം 

വർഗ്ഗം:അരിസോണയിലെ കൗണ്ടികൾ